Rikunarita-ORG/Wikinium huggingface dataset:
# பொதுத்துறை பல்கலைக்கழகம்

இலண்டன் பல்கலைக்கழக கல்லூரியின் முதன்மை கட்டிடம்
**பொதுத்துறை பல்கலைக்கழகம்** (public university) ஓர் நாட்டின் (அல்லது அந்நாட்டின் உள்ளாட்சி அங்கமாக உள்ள மாநில அல்லது நகராட்சி அரசுகளால்) அரசால் பெரிதும் நிதியாதரவு நல்கப்படுகின்ற ஓர் பல்கலைக்கழகம் ஆகும். இது தனியார் பல்கலைக்கழகங்களுக்கு மாறானது. தேசிய பல்கலைக்கழகம் எனப்படுவது உலகின் சில பகுதிகளில் பொதுத்துறை பல்கலைக்கழகமாக கருதப்படுகிறது. உலகின் பல புகழ்பெற்ற கல்வி வளாகங்கள் பொதுத்துறை பல்கலைக்கழகங்களாக இருப்பதுடன் சிறந்த ஆராய்ச்சிகளுக்கு உய்விடமாக உள்ளன. உலகளவில் சிறப்புமிக்க சில பொதுத்துறை பல்கலைக்கழகங்கள்: இலண்டன் பல்கலைக்கழகக் கல்லூரி, சுவிசு கூட்டாட்சி தொழில்நுட்பக் கழகம், சூரிச், கலிஃபோர்னியா பல்கலைக்கழகம், பெர்க்லி, டொரொன்டோ பல்கலைக்கழகம்.

## இந்தியா

இந்தியாவில் பெரும்பாலான பல்கலைக்கழகங்களும் ஆய்வுக்கழகங்களும் பொதுத்துறையில் உள்ளன. பொறியியல் கல்லூரிகளும் பட்டப்படிப்பு கல்லூரிகளும் தனியார்த்துறையில் இருந்தாலும் அவை பெரும்பாலும் பொதுத்துறை பல்கலைக்கழகங்களுக்கு இணைக்கப்பட்டுள்ளன. சில தனியார்த்துறை கல்லூரிகள் மத்திய அல்லது மாநில அரசின் மான்யத்தைப் பெற்றுக்கொண்டு செயல்படுகின்றன. இத்தகைய கல்விக்கூடங்களில் மாணவர்களின் சேர்க்கையும் கட்டணமும் அரசால் கட்டுப்படுத்தப்படுகிறது.

## மேற்கோள்கள்
# ஆய்வுப் பல்கலைக்கழகம்

வில்ஹெம் போன் அம்போல்ட்டு, பொதுத்தன்மை கொண்ட அறிவார்ந்த தேடலுக்கு வித்திட்டவராக கருதப்படுகிறார்.
1876 -இல் நிறுவப்பட்ட மேரிலாந்தின் பால்ட்டிமோரிலுள்ள ஜான்ஸ் ஹாப்கின்ஸ் பல்கலைக்கழகம், அமெரிக்க ஐக்கிய நாட்டின் முதலாம் ஆய்வுப் பல்கலைக்கழகமாக கருதப்படுகிறது.
மேடிசன் நகர விஸ்கொன்சின் பல்கலைக்கழகத்தில், அணுக்கரு ஆய்வு
**ஆய்வுப் பல்கலைக்கழகம்** அல்லது **ஆய்வு-முனைப்புப் பல்கலைக்கழகம்** என்பது தனது முதன்மைக் குறிக்கோளாக ஆய்வுகளை மேற்கொள்ளும் ஓர் பல்கலைக்கழகம் ஆகும். ஆய்வுப் பல்கலைக்கழகங்களில் கல்விசார் ஆய்வே அடிப்படைத் தளமாக விளங்குகின்றது. இது மூன்றாம் நிலைக்கல்வி வகையிலான கல்வி நிறுவனமாகும். இங்கு தொழில்சார் கல்விக்கு முன்னுரிமை அளிக்கப்படுவதில்லை. ஆய்வுப் பல்கலைக்கழகங்களில் வழங்கப்படும் பட்டப் படிப்புகளில் பொதுத்தன்மை கொண்ட அடிப்படைக் கல்வி மட்டுமே வழங்கப்படுகின்றது; குறிப்பிட்ட துறைகளில் வல்லுநராக்குகின்ற வகையில் அவை வகுக்கப்படுவதில்லை. இருப்பினும் உய்யச் சிந்தனை போன்ற அடிப்படையான வாழ்க்கைத் திறன்களை வளர்த்தெடுப்பதால் பணியாளர்களைத் தேடும் பல நிறுவனங்கள் ஆய்வு பல்கலைக்கழகங்களின் பட்டங்களை மிகவும் மதிக்கின்றன. உலகளவில், ஆய்வு பல்கலைக்கழகங்கள் பெரும்பாலும் பொதுத்துறை பல்கலைக்கழகங்களாகவே உள்ளன. இருப்பினும் ஐக்கிய அமெரிக்கா, யப்பான் போன்ற சில நாடுகளில் புகழ்பெற்ற தனியார் ஆய்வு பல்கலைக்கழகங்களும் உள்ளன.

## மேற்கோள்கள்
# சாவோ பாவுலோ (மாநிலம்)

| சாவோ பாவுலோ
Estado de São Paulo |
| --- |
| மாநிலம் |
| சாவோ பாவுலோ மாநிலம் |
|  கொடி சின்னம் |
| குறிக்கோளுரை: *Pro Brasilia Fiant Eximia* (இலத்தீன்) "பிரேசிலுக்கு மாபெரும் சாதனைகள் சாதிக்கப்படட்டும்" |
| பண்: பந்தெயிரான்டசு நாட்டுப்பண் |
|  பிரேசிலில் சாவோ பாவுலோ மாநிலத்தின் அமைவிடம் |
| Country |  பிரேசில் |
| (அரசியல்) மிகப்பெரும் நகரம் | சாவோ பாவுலோ |
| அரசு |
|  • ஆளுநர் | கெரால்டோ அல்க்மின் (PSDB) |
|  • துணை ஆளுநர் | குயிகெர்மெ அஃபிஃப் டொமிங்கோசு |
|  • சட்டமன்றம் | சாவோ பாவுலோ சட்டமன்றம் |
| பரப்பளவு |
|  • மொத்தம் | 2,48,209.4 km2 (95,834.2 sq mi) |
|  • பரப்பளவு தரவரிசை | 12வது |
| மக்கள்தொகை  (2012) |
|  • மொத்தம் | 4,19,01,219 |
|  • தரவரிசை | முதலாவது |
|  • அடர்த்தி | 170/km2 (440/sq mi) |
|   அடர்த்தி தரவரிசை | மூன்றாவது |
| இனம் | Paulista |
| மொத்த உள்நாட்டு உற்பத்தி |
|  • Year | 2010 (IBGE) |
|  • Total | US$614,579,311 (1st) |
|  • Per capita | US$15,322 (2nd) |
| HDI |
|  • Year | 2005 |
|  • பகுப்பு | 0.851 – high (3rd) |
| நேர வலயம் | ஒசநே-3 (BRT) |
|  • கோடை (பசேநே) | ஒசநே-2 (BRST) |
| அஞ்சல் குறியீடு | 01000-000 to 19990-000 |
| ஐஎசுஓ 3166 குறியீடு | BR-SP |
| இணையதளம் |  |

**சாவோ பாவுலோ** (São Paulo, போர்ச்சுகீசிய உச்சரிப்பு : [sɐ̃w ˈpawlu]  ( கேட்க)) பிரேசிலின் மாநிலங்களில் ஒன்றாகும்.பிரேசிலிய பொருளியலில் முதன்மையானதொரு தொழில் மற்றும் வணிக மையமாக விளங்குகிறது. திருத்தூதர் பவுலின் நினைவாக பெயரிடப்பட்டுள்ள இந்த மாநிலம் நாட்டின் மிகக்கூடிய மக்கள்தொகையைக் கொண்டுள்ளது. பிரேசிலின் மிகவும் செல்வமிக்க மாநிலமாகவும் உள்ளது. மாநிலத்தின் பெயரிலேயே அமைந்துள்ள இதன் தலைநகரமான சாவோ பாவுலோ தென் அமெரிக்காவிலேயே (தென் கோளத்திலேயே கூட) மிகப் பெரும் நகரமாக விளங்குகிறது.

பிரேசிலின் மொத்த உள்நாட்டு உற்பத்தியில் 33.9% இந்த மாநிலத்தின் பங்களிப்பு உள்ளது. மேலும் பிரேசிலின் மாநிலங்களிடையே மனித வளர்ச்சிச் சுட்டெண்ணில் மூன்றாமிடத்திலும் மொத்த உள்நாட்டு உற்பத்தியில் இரண்டாமிடத்திலும் குழந்தை இறப்பு வீதத்தில் இரண்டாமிடத்திலும் எழுத்தறிவில் நான்காமிடத்திலும் உள்ளது.

40 மில்லியன் மக்கள்தொகையுடைய இந்த மாநிலம் பிரேசிலின் மிகுந்த மக்கள்தொகையுடைய மாநிலமாகவும் தென் அமெரிக்காவிலேயே மூன்றாவது மிகுந்த மக்கள்தொகையுடைய அரசியல் நிலப்பிரிவாகவும் உள்ளது. மாநிலத் தலைநகரம் சாவோ பாவுலோ உலகின் மிகப் பெரும் நகராட்சிகளில் ஏழாமிடத்தில் உள்ளது.

## மேற்சான்றுகள்